EASON กำไร Q2/59 เพิ่มขึ้น 26% หลังรายได้เพิ่มขึ้น
EASON กำไร Q2/59 เพิ่มขึ้น 26% มาที่ 18.16 ลบ. จากปีก่อนมีกำไร 14.36 ลบ. หลังมีรายได้จากการรับจ้างผลิตสีพ่นชิ้นส่วนจักรยานยนต์ที่เติบโตอย่างมีนัยยะสำคัญจากบริษัท อีซึ่น อุไร เพ้นท์ จำกัด ประเทศเวียดนาม ด้าน 6 เดือนแรก กำไรเพิ่มขึ้น 52% มาที่ 41.63 ลบ. จากปีก่อนมีกำไร 27.48 ลบ.
15 ส.ค. 2559

บริษัท อีซึ่น เพ้นท์ จำกัด (มหาชน) หรือ EASON รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 18.16 ล้านบาท หรือมีกำไรสุทธิ 0.0625 บาทต่อหุ้น เพิ่มขึ้น 26% จากช่วงเดียวกันของปีก่อนที่มีกำไรสุทธิ 14.36 ล้านบาท หรือมีกำไรสุทธิ 0.0502 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการรับจ้างผลิตสีพ่นชิ้นส่วนจักรยานยนต์ที่เติบโตอย่างมีนัยยะสำคัญจากบริษัท อีซึ่น อุไร เพ้นท์ จำกัด ประเทศเวียดนาม
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 41.63 ล้านบาท หรือ 0.1444 บาทต่อหุ้น เพิ่มขึ้น 52% จากช่วงเดียวกันของปีก่อนที่มีกำไรสุทธิ 27.48 ล้านบาท หรือ 0.0961 บาทต่อหุ้น